Meer as 60 Gauteng-polisiebeamptes geposArgieffoto Lt.kol. Lungelo Dlamini, woordvoerder van die polisie, het gesê 42 van die beamptes is afgedank omdat hulle betrokke was by misdade, onder meer korrupsie, roof, diefstal, poging tot moord, huisbraak, ontvoering, kaping, verkragting en die besit van gesteelde voertuie. Uit hierdie afdankings was 17 van die beamptes betrokke by korrupsie en ses by rooftogte, het Dlamini gesê. “Sulke slegte elemente is ŉ las vir die polisiemag en die gemeenskap. Ons sal voortgaan om beslissend op te tree teen korrupte elemente en gevalle van misdaad in die SAPD,” het hy gesê. Enkele van die beamptes is afgedank nadat hulle gevangenes help ontsnap het. Tien van die beamptes is afgedank oor wangedrag, waaronder afwesigheid van die werk, opstandigheid en dwarsboming van die gereg. “Die publiek word aangemoedig om die nodige stappe te doen om korrupte polisiebeamptes en beamptes wat by misdaad betrokke is aan te meld. Om teen hierdie slegte elemente in die polisiemag op te tree is ŉ prioriteit vir die bestuur om ŉ beter polisiemag daar te stel.”